ԱՄՓՈՓԱԹԵՐԹ
«ԱՆՇԱՐԺ ԳՈՒՅՔ ՀԵՏ ՎԵՐՑՆԵԼՈՒ ԵՎ ԱՄՐԱՑՆԵԼՈՒ ՄԱՍԻՆ»
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ
ՆԱԽԱԳԾԻ ՎԵՐԱԲԵՐՅԱԼ
	1. Կրթության, գիտության, մշակույթի և սպորտի նախարարություն (կարծիք)
	17 ապրիլի 2026թ.

	
	Գրություն N 01/20.1/12644-2026

	Ի պատասխան Ձեր՝ 10.04․2026թ․ հմ․ 1/17.1/3013-2026 գրության՝ ՀՀ կրթության, գիտության, մշակույթի և սպորտի նախարարությունն «Անշարժ գույք հետ վերցնելու և ամրացնելու մասին» ՀՀ կառավարության որոշման նախագծի վերաբերյալ առաջարկություններ և դիտողություններ չունի:
	1. Ընդունվել է ի գիտություն։


	2. Ֆինանսների նախարարություն (կարծիք)
	20 ապրիլի 2026

	
	Գրություն N 1/9-2/10613-2026

	ՀՀ շրջակա միջավայրի նախարարության 10.04.2026թ. N 1/17.1/3013-2026 գրությամբ ներկայացված «Անշարժ գույք հետ վերցնելու և ամրացնելու մասին» ՀՀ կառավարության որոշման նախագծի վերաբերյալ հայտնում ենք հետևյալը.
Նախագծով նախատեսվում է ՀՀ սեփականություն հանդիսացող ՀՀ Շիրակի մարզ, համայնք Գյումրի (քաղաք), Մուշ-2 թաղամաս 4/18 հասցեում գտնվող դպրոցի շենքի նկուղից՝ 322.06 քառ. մետր, 1-ին հարկից՝ 318.52 քառ. մետր, 2-րդ հարկից՝ 326.17 քառ. մետր մակերեսներով տարածքները, 35.04 քառ. մետր մակերեսով կաթսայատունը և 0.4306 հա մակերեսով հողամասից՝ 0.2150 հա մակերսով հողատարածքը (այսուհետ՝ Գույք) հետ վերցնել ՀՀ տարածքային կառավարման և ենթակառուցվածքների նախարարության պետական գույքի կառավարման կոմիտեից և ամրացնել (հանձնել) ՀՀ շրջակա միջավայրի նախարարության էկոպարեկային ծառայությանը (այսուհետ՝ Ծառայություն)՝ Ծառայության ՀՀ Շիրակի և Արագածոտնի մարզային վարչության և նույն վարչության Գյումրու տեղամասի տեղակայման, վարչության և տեղամասի աշխատակիցների (ծառայողների) համար անհրաժեշտ աշխատանքային պայմաններ ստեղծելու նպատակով: Մինչդեռ հիմնավորմամբ բացակայում է նշված տարածքները դպրոցի կողմից չօգտագործելու վերաբերյալ տեղեկատվությունը: 
Բացի այդ, չնայած հիմնավորմամբ նշվել է, որ Նախագծի ընդունմամբ պետական բյուջեի եկամուտների նվազեցում կամ ծախսերի ավելացում չի ակնկալվում, այնուամենայնիվ առաջարկում ենք Նախագծի հիմնավորման շրջանակներում բացահայտել տրամադրվող գույքի հետագա պահպանման և վերանորոգման ծախսերի (եթե այդպիսիք առկա են) չափի ու ֆինանսավորման աղբյուրների վերաբերյալ տեղեկատվությունը՝ պետական բյուջեի ծախսերի վրա հնարավոր ազդեցությունը գնահատելու նպատակով:
Ելնելով վերոգրյալից հայտնում ենք, որ Նախագծի վերաբերյալ դիրքորոշում հնարավոր է ներկայացնել պահանջվող տեղեկատվության առկայության դեպքում:
	
1․ Ընդունվել է։
 ՀՀ կրթության, գիտության, մշակույթի և սպորտի նախարարությունը 17․04․2026 թվականի N 01/20․1/12644-2026 գրությամբ հայտնել է, որ «Անշարժ գույք հետ վերցնելու և ամրացնելու մասին» ՀՀ կառավարության որոշման նախագծի վերաբերյալ առաջարկություններ և դիտողություններ չունի:

2․ Ընդունվել է։
Նախագծի հիմնավորման մեջ նշվել է, որ ՀՀ Շիրակի մարզ, համայնք Գյումրի (քաղաք), Մուշ-2 թաղամաս 4/18 հասցեում գտնվող դպրոցի շենքի նկուղից՝ 311.64 քառ. մետր մակերեսով, 1-ին և 2-րդ հարկերից ընդամենը՝ 633․54 քառ. մետր մակերեսով տարածքների, 35․14 քառ. մետր մակերեսով կաթսայատան հետագա պահպանման և վերանորոգման, ինչպես նաև 0․2118 հա մակերսով հողատարածքի պահպանման ծախսերն իրականացվելու են ծառայության տնտեսված միջոցների հաշվին։

	3. Կադաստրի կոմիտե (կարծիք)
	17 ապրիլի 2026

	
	Գրություն N ՍԹ/7659-2026

	Ի պատասխան Ձեր 2026 թվականի ապրիլի 10-ի N 1/17.1/3013-2026 գրության՝ Անշարժ գույք հետ վերցնելու և ամրացնելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
   Անշարժ գույքի էլեկտրոնային տեղեկատվական շտեմարանում առկա տվյալների համաձայն՝ ՀՀ, Շիրակի մարզ, համայնք Գյումրի, քաղաք Գյումրի, Մուշ-2 թաղամաս, 4/18 հասցեում գտնվող դպրոցից 2110.8 քմ տարածքը 2013 թվականի հունվարի 18-ին կնքված ոչ բնակելի տարածքի անհատույց օգտագործման N 17/0013 պայմանագրի (սեղանամատյան՝ N 219) և 2019 թվականի փետրվարի 19-ին կնքված «ոչ բնակելի տարածքի անհատույց օգտագործման N 17/0013 պայմանագրում փոփոխություն կատարելու մասին համաձայնագրի (գրանցամատյան՝ N 2758) հիման վրա անհատույց օգտագործման իրավունքով հատկացված է «Գյումրու թիվ 23 միջնակարգ դպրոց» ՊՈԱԿ-ին (անշարժ գույքի նկատմամբ իրավունքների պետական գրանցման N 25022019-08-0019 վկայական), մինչդեռ Նախագծով նշված պայմանագրում Նախագծից բխող փոփոխություններ կատարելու վերաբերյալ դրույթներ նախատեսված չեն։
   Միաժամանակ տեղեկացնում ենք, որ Նախագծին կից ներկայացված հավելվածում ներառված դպրոցի նկուղային 1-ին և 2-րդ հարկերի հատակագծերում Էկոպարեկային ծառայությանն ամրացվող շտրիխապատված տարածքների մակերեսների և Նախագծի 1-ին կետում նշված մակերեսների միջև առկա են անհամապատասխանություններ։
   Հիմք ընդունելով վերոգրյալը և հաշվի առնելով այն հանգամանքը, որ Էկոպարեկային ծառայությանն ամրացվող հողամասի հատակագիծը ներկայացված է սխեմատիկորեն առաջարկում ենք Նախագծին կից ներկայացնել որակավորված անձի կողմից օրենսդրությամբ սահմանված կարգով կազմված քննարկվող տարածքների և հողամասի հատակագծերը։

	
1․ Ընդունվել է։
Կադաստրի կոմիտեի կողմից տրամադրված տեղեկատվության հիման վրա Նախագծում կատարվել է լրացում՝ 2013 թվականի հունվարի 18-ին կնքված ոչ բնակելի տարածքի անհատույց օգտագործման N 17/0013 պայմանագրում Նախագծից բխող փոփոխություններ կատարելու վերաբերյալ։ 

2․ Ընդունվել է։
Հավելվածի տեսքով ներկայացված է որակավորված անձի կողմից օրենսդրությամբ սահմանված կարգով կազմված քննարկվող տարածքների և հողամասի հատակագծերը։

	4. Տարածքային կառավարման և ենթակառուցվածքների նախարարություն  (կարծիք)
	20 ապրիլի 2026

	
	Գրություն N ԴԽ//15510-2026

	Ի պատասխան Ձեր 10․04․2026թ․ թիվ 01/17.1/3013-2026 գրության՝ 	ՀՀ տարածքային կառավարման և ենթակառուցվածքների նախարարությունը «Անշարժ գույք հետ վերցնելու և ամրացնելու մասին» ՀՀ կառավարության որոշման նախագծի (այսուհետ՝ Նախագիծ վերաբերյալ առաջարկում է վերանայել պահանջվող տարածքների հանրագումարները։
Միաժամանակ հողամասի մասով սահմանված կարգով անհրաժեշտ է ներկայացնել կոորդինատներ հողամասի մակերեսը հստակեցնելու համար, քանի որ Նախագծի հավելվածում ներկայացվածը հողամասի մակերեսի զուտ թվաբանական բաժանում է։
	
1․ Ընդունվել է։
Հավելվածի տեսքով ներկայացված է որակավորված անձի կողմից օրենսդրությամբ սահմանված կարգով կազմված քննարկվող տարածքների և հողամասի հատակագծերն ու մակերեսները։



	5. Կադաստրի կոմիտե (կարծիք)
	19 օգոստոսի 2026

	
			Գրություն N ՄԽ//17808-2026

	Ի պատասխան Կադաստրի կոմիտեի հասցեագրված Ձեր 2026 թվականի օգոստոսի 11-ի N Ե/1/2168-26 գրության՝ «Անշարժ գույք հետ վերցնելու և ամրացնելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
Նախագծին կից ներկայացված ամփոփաթերթի համաձայն՝ Կադաստրի կոմիտեի 2026 թվականի ապրիլի 17-ի N ՍԹ/7659-2026 գրությամբ ներկայացված, ՀՀ շրջակա միջավայրի նախարարության էկոպարեկային ծառայությանն ամրացվող տարածքների և հողամասի որակավորված անձի կողմից օրենսդրությամբ սահմանված կարգով կազմված հատակագծերը կցելու վերաբերյալ առաջարկությանն ի պատասխան ամփոփաթերթում նշվել է «Ընդունվել է»: Միաժամանակ նշվել է, որ հավելվածի տեսքով ներկայացվել են որակավորված անձի կողմից օրենսդրությամբ սահմանված կարգով կազմված քննարկվող տարածքների և հողամասի հատակագծերը:
Մինչդեռ Նախագծին կից փաստացի ներկայացվել են միայն հողամասի և շինությունների բաժանման սխեմաները:
Հաշվի առնելով վերոգրյալը՝ առաջարկում ենք Նախագծին կից ներկայացնել ՀՀ շրջակա միջավայրի նախարարության էկոպարեկային ծառայությանն ամրացվող հողամասի՝ համապատասխան կոորդինատների նշմամբ, ինչպես նաև շինության՝ որակավորված անձի կողմից օրենսդրությամբ սահմանված կարգով կազմված հատակագծերը:
	
1․ Ընդունվել է։
Հստակեցված տվյալներով նախագիծը լրամաշակվել է։ 
ՀՀ շրջակա միջավայրի նախարարության էկոպարեկային ծառայությանն ամրացվող հողամասի՝ համապատասխան կոորդինատների նշմամբ, ինչպես նաև շինության՝ որակավորված անձի կողմից օրենսդրությամբ սահմանված կարգով կազմված հատակագծերը կցվել են նախագծին՝ հավելվածի տեսքով:



